Gigi Becali vrea în continuare să urmeze cursurile Facultății de Teologie. Anunțul a fost făcut de unul dintre avocații săi, Daniel Ionașcu, care l-a vizitat luni pe patrounl din Ghencea la Penitenciarul Jilava.



Întrebat dacă va încerca în continuare să se înscrie la Facultatea de Teologie, avocatul său a confirmat și a subliniat că va căuta o facultate care să aibă studii la „fără frecvență”.



„Vizita este una cu scop privat și rămâne să vedem ce vom face zilele viitoare. Domnul Gigi Becali este un teolog prin naștere și sigur că se apleacă sub aspectul studiilor și va încerca să se înscrie din nou la Facultatea de Teologie. Sunt puține facultăți de Teologie în țară care au fără frecvență. Cunoscându-l pe Gigi Becali, îți dai seama cât are acest om de la Dumnezeu și cât de diferit este de ceilalți. Această Teologie spune mult despre suflet și om”, a declarat Daniel Ionașcu.



Gigi Becali a încercat să se înscrie la examenul de admitere al Facultății de Teologie din Capitală, însă nu a reușit, neavând binecuvântarea Arhiepiscopiei.





Becali nu renunță la ideea de a fi student la Teologie

Embed: